Herb Elliott
Store norske leksikon,Sport og spill,Friidrett,Løp
Herb Elliott er en australsk tidligere friidrettsutøver med olympisk gullmedalje og verdensrekord på 1500 meter.
Elliott ble olympisk mester på 1500 meter i Roma i 1960 med ny verdensrekord på 3.35,6, nesten tre sekunder foran nestemann Michel Jazy, Frankrike. Han hadde satt rekord på 1500 meter også i 1958 med tiden 3.36,0, og Elliott hadde rekorden på distansen i ni år fra 1958 til 1967. Han satte i 1958 også verdensrekord på én engelsk mil med tiden 3.54,5, som ble slått av Peter Snell fra New Zealand fire år senere.Elliott avsluttet sin friidrettskarriere i 1961, bare 23 år gammel, men betraktes likevel av mange som en av verdens beste mellomdistanseløpere noensinne. Les mer i Store norske leksikon friidrett mellomdistanseløp